**Balesetek kiváltó okai**

A negatív események bekövetkezését követő sikertelenség érzése kiváltja a csalódottságot, a csalódottság pedig kiváltja az "azért is megmutatom" hozzáállást. Ilyen az ember természete, és ha valaki nem így gondolja, lényegesen megnehezíti a saját életét. Százával lesznek majd olyanok, akik azért is meg akarják mutatni, és valamelyikből nyerő ember lesz. Ha a probléma okát keresem, le kell ásni a dolgok mélyére. Például a következőképpen: - Nem sikerült az vizsgám, mert nem tanultam eleget. Nem volt időm tanulni, mert dolgoznom kellett, pénzt kellett keresnem. Kellett a pénz a számlák kifizetésére, mert ki akarták kapcsolni a villanyt a lakásomban. Nyáron külföldön voltam, és pénz nélkül jöttem haza. - Ez egy jól nyomon követhető összefüggés, és ha tervet készítek arról, hogyan szeretném elkerülni a hasonló gondokat, mindjárt eszembe is jut néhány lehetőség és elhatározom, hogy pénzt teszek félre, nem utazgatom el a félretett pénzt, esténként munka után is tanulni fogok, esetleg lakótársat keresek és ezzel csökkentem a rezsim. Nem járnak jobban azok, akik a sikertelen vizsga vagy néhány sikertelen vizsga után feladják, és abbahagyják a tanulmányaikat. Bűnbakot is találnak majd, nyilván az áramszolgáltató lesz az, azt magyarázzák majd élethossziglan, hogy azért nem végezték el az egyetemet, mert az áramszolgáltató kikapcsolta a villanyt.

A halálos balesetek kiváltó okait vizsgálva, majd’ minden esetre igaz, hogy rossz döntések, hanyagság, meggondolatlanság vezetett a halálos végkifejlethez. Ettől a megállapítástól már csak egy lépés a következő megállapítás, az, hogy általában minden baleset és a problémák mögött is hanyagságot, nemtörődömséget, szabályszegést kell keresni, éspedig úgy, hogy egy szabályszegés gyakran még nem okoz bajt, ha megtaláltuk az elsőt, azonnal tovább kell kutatnunk, hogy mi van még a háttérben. A balesethez általában több kell, mint egy valami! A híres színművész valószínűleg azért halt meg autóbalesetben, mert késő éjjel vezetett, az egész napi munka után fáradt volt, vezetés előtt néhány korty szeszesitalt ivott, rossz, használt kocsija volt, nem volt bekötve a biztonsági öve és sietett. Ha mindezek közül csak egy tényező áll fent, életben maradhatott volna.

A két sikeres hegymászó, akik, miután elérték a csúcsot, sem feltétlenül halt volna meg a visszaúton, ha:

* + Úgy cselekszenek, ahogyan azt korábbi interjúikban elmondták: idejében visszafordulnak.
  + Visznek magukkal oxigénpalackot, de hát a cél az volt, hogy ők palack nélkül másznak.
  + Visznek serpákat, akik segítenek nekik a felszerelést vinni.
  + A hozzáértők még találhatnak jó néhány dolgot, amit jobban csinálhattak volna.

A két hegymászó tehát nemcsak egyszerűen meghalt, mert elsöpörte őket a lavina, beszakadt alattuk a hegy, betemette őket a vihar. Óvatlanul jártak el. Ettől függetlenül még szerethetjük őket.